DSS Medzilaborce n.o.,Cintorínska 870,06801 Medzilaborce
________________________________________________________________

Výročná správa
o činnosti a hospodárení DSS Medzilaborce n.o
za rok 2017

     DSS Medzilaborce n.o. je nezisková organizácia, ktorá vznikla podľa zákona č. 213/1997 Z.z. o neziskových organizáciách poskytujúcich všeobecne prospešné služby, a v zmysle zákona č. 195/1998 Z.z. o sociálnej pomoci ako poskytovateľ sociálnych služieb pre starých a zdravotne postihnutých občan. Do registra neziskových organizácií poskytujúcich všeobecne prospešné služby bola rozhodnutím Krajského úradu v Prešove zapísaná dňa 24.9.2007.Nezisková organizácia zriaďovacou listinou založila domov sociálnych služieb V registri subjektov, ktoré poskytujú sociálne služby podľa zákona o sociálnej pomoci v rámci Prešovského samosprávneho kraja, bola zaregistrovaná dňa 16.7.2008 ako Domov sociálnych služieb  pre dospelých s celoročným pobytom. 
V roku 2012 bola rozšírená pôsobnosť organizácie o domov sociálnych služieb, zariadenie pre seniorov a zariadenie opatrovateľskej služby v Habure  s dňom začatia poskytovania sociálnej služby od 1.1.2013. V roku 2017 bolo registrované dňa 29.12.2017 Špecializované zariadenie sociálnych služieb Habura s kapacitou 40 prijímateľov. 

Výročná správa podľa zákona č. 213/1997 § 34 čl. 2  Z.z. o neziskových organizáciách poskytujúcich všeobecne prospešné služby a zákona 448/2008 Z.z. o sociálnych službách

a./   Prehľad činností vykonávaných v kalendárnom roku s uvedením vzťahu k účelu založenia neziskovej organizácie, prehľad o poskytovaní sociálnej služby a o inom predmete činnosti alebo podnikania vykonávaných v kalendárnom roku.

V zmysle štatút neziskovej organizácie táto vykonáva sociálne služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku.
V súlade s registráciou vedenej Prešovským samosprávnym krajom pod číslom 69/2 boli poskytované sociálne služby podľa druhu s odkazom na § 12 ods. 1/písm.c – sociálne služby na
riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku – domov sociálnych služieb § 38, zariadenie pre seniorov § 35, zariadenie opatrovateľskej služby § 36.
V priebehu roka 2017 boli aj tieto činnosti vykonávané s plnou registrovanou kapacitou.
Organizácia nemá iný predmet činnosti a podnikateľskú činnosť nevykonáva.

Prehľad o činnostiach v jednotlivých druhoch sociálnej služby :

Domov sociálnych služieb :

V domove sociálnych služieb sa poskytovala pobytová celoročná sociálna služba pre prijímateľov podľa registrácie a to v – Medzilaborciach na ul Cintorínskej pre 33 prijímateľov a Habure 49 pre 21 prijímateľov.
V roku 2017 si Prešovský samosprávny kraj objednal poskytovanie pre nasledujúci počet :
Medzilaborce, ul. Cintorínska pre plný registrovaný počet 33 prijímateľov
Habura 49 pre 9 prijímateľov z registrovaného počtu 21 prijímateľov.
Priemerný počet prijímateľov v domove sociálnych služieb :
Medzilaborce, ul. Cintorínska  : 33 prijímateľov
Habura 49 :  21 prijímateľov

Zariadenie pre seniorov :

V Zariadení pre seniorov Habura sa poskytovala celoročná sociálny služba pre kapacitu  22 prijímateľov. Priemerný počet v roku 2017 bol 22  prijímateľov.

Zariadenie opatrovateľskej služby :

V Zariadení opatrovateľskej služby Habura sa poskytovala celoročná sociálna služba pre kapacitu
4  prijímateľov. Priemerný počet v roku 2017 boli 4  prijímatelia.

V  zariadeniach sa v priebehu roka poskytovala :
-	pomoc pri odkázanosti na pomoc inej fyzickej osoby prostredníctvom opatrovateľskej a zdravotníckej činnosti. Opatrovateľky spĺňajú kvalifikačné predpoklady pre výkon funkcie, zdravotná starostlivosť je zabezpečovaná lekármi a odbornými lekármi špecialistami. Organizácia zabezpečovala dohľad nad prijímateľmi a sprevádzanie do zdravotníckych zariadení. Organizácia pre túto činnosť má zabezpečené materiálne a personálne podmienky. V priestoroch zariadenia sociálnych služieb Habura je vytvorená miestnosť pre vyšetrovanie u lekára. 

-	sociálne poradenstvo  poskytovali sociálne pracovníčky, ktoré v rámci spracovaných individuálnych plánov riešili sociálne problémy prijímateľov a konzultovali možnosti s rodinnými príslušníkmi napr. súdne poradenstvo, riešenie finančného zabezpečenia ,vybavovanie dávok v hmotnej núdzi, riešenie exekúcií, požiadavky úradov štátnej správy, samosprávy a pod.

-	sociálna rehabilitácia bola zabezpečovaná prostredníctvom sociálnych pracovníčok a zameriavala sa  na podporu samostatnosti, nácvikov zručností a využívaním schopností prijímateľov napr. bežná pomoc menšieho rozsahu, nákupy, služby pri vchode, výdajni stavy  a pod.

-	ubytovanie je v súlade s technickými požiadavkami stanovenými zákonmi a vyhláškami.
Zodpovedá požiadavkám na kvalitné zabezpečovanie požiadaviek prijímateľov. V zariadení
v Medzilaborciach je ubytovanie zabezpečené v dvoj a trojlôžkových  izbách s vlastným zariadením pre osobnú hygienu. Budova je bez bariér, izby sú vybavené televízormi.
V zariadeniach v Habure je budova po rekonštrukcii, kde sú jedno a dvoj posteľové izby vybavené televízormi. K izbám patrí aj samostatná miestnosť osobnej hygieny. Je zabezpečovaná pravidelná výmena posteľného oblečenia. Väčšina postelí je polohovateľná. 

V roku 2017 sa zabezpečila estetizácia budovy vymaľovaním priestorov, doplnené priestory hnuteľným majetkom a pod.

-	stravovanie je zabezpečované dodávateľským spôsobom.  V Medzilaborciach dodávateľským spôsobom , raňajky, desiata a olovrant sú pripravované v organizácii. V Habure je dodávateľom súkromný podnikateľ, ktorý ma prevádzku na základe nájomnej zmluvy v našich priestoroch  ,strava je pripravovaná priamo v budove.  Strava je zabezpečovaná v zmysle vyhlášok a nariadení a kontrolovaná štátnymi orgánmi. V priebehu roka neboli kontrolou  zistené žiadne nedostatky.    

-	upratovanie, pranie, žehlenie a údržba bielizne a šatstva je zabezpečovaná upratovačkami
priamo v budovách organizácie. V Habure je vyčlenená samostatná pracovníčka pre pranie a žehlenie. 

V  zariadeniach sa zabezpečovala :
-	Pracovnú terapiu podľa plánu zabezpečuje pracovníčka pre pracovnú terapiu. V rámci činnosti prijímatelia sú vedení na osvojenie pracovných návykov s využitím ich predchádzajúcich skúseností. V rámci pracovnej terapie sa vykonávajú činnosti ako kreslenie, starostlivosť o zeleň, vytváranie dekoračných materiálov a pod. K činnosti je vyčlenená samostatná miestnosť.
-	Záujmová činnosť v rámci nej sa prijímatelia zúčastňovali kultúrnych podujatí, alebo pod vedením sociálnych pracovníčok vytvárali vlastné programy pri niektorých príležitostiach sviatkov napr. vianočné koledy, maškarný ples, športový deň, opekanie a pod.
Organizácia má v prípade požiadaviek podmienky na úschovu cenných vecí.
V zariadení opatrovateľských služieb sa neposkytovala záujmová činnosť.
V zariadeniach sociálnych služieb bolo zamestnaných k 31.12.2017   39 zamestnancov. 

b./  Ročná účtovná závierka a zhodnotenie základných údajov v nej obsiahnutých

Ročná účtovná závierka je v prílohe výročnej správy.
Zhodnotenie základných údajov :
-	Dlhodobý hmotný majetok organizácie predstavuje budova v Habure 49 s pozemkami, ČOV, vzduchotechnika v budove Habura 49. V roku 2018 pribudne do dlhodobého majetku aj novopostavená budova Habura 309
-	Obežný majetok predstavujú hlavne finančné prostriedky na účte organizácie, materiálne zásoby sú v rámci požiadaviek organizácie, 
-	Dlhodobé pohľadávky organizácia neeviduje, krátkodobé sú len z pravidelnej činnosti a sú riešené.  
-	Vlastné zdroje krytia predstavuje základné imanie, fondy, ktoré boli vytvorené zo zisku, organizácia eviduje záväzky dlhodobé len voči sociálnemu fondu, ktoré nie sú rozsiahle a budú riešené v roku 2018,krátkodobé záväzky sú z prechodových faktúr z konca roka 2017 a výplat a odvodov za mesiac december 2017 . Organizácia eviduje aj cudzie zdroje z bankového úveru na rekonštrukciu budovy od PSS a.s. Bratislava a výstavbu Špecializovaného zariadenia sociálnych služieb Habura
-	Náklady predstavujú hlavne mzdové náklady a spotrebu energií a nákladov na zabezpečovanie sociálnej práce.
-	Príjmy sú hlavne z prijatých dotácií, úhrad prijímateľov a z darov organizácií. Príjmy poskytnuté z MPSVaR a Prešovského samosprávneho kraja boli vyčerpané na 100 % čo svedčí o záujme o poskytovanie služieb v zariadeniach.

Pozitívny výsledok hospodárenia v kladných číslach svedčí o dobrom hospodárení organizácie a vytvorení podmienok pre kvalitné poskytovanie sociálnych služieb.

c. Správa nezávislého audítora k ročnej účtovnej závierke.
je v prílohe výročnej správy

d. prehľad o peňažných príjmoch a výdavkoch
peňažné príjmy a výdavky sú organizáciou sledované a organizácia hospodári zodpovedne k
jej požiadavkám a má vytvorené vytvorene finančné zdroje aj na skvalitňovanie svojej činnosti v roku 2018. V porovnávaním predchádzajúcich rokov  nenastali výrazné zmeny.

e. prehľad rozsahu príjmov / výnosov / v členení podľa zdrojov
Podľa prehľadu najväčší podiel príjmov predstavujú dotácie od štátnych a samosprávnych orgánov z zmysle uzatvorených zmlúv a príspevky od prijímateľov sociálnych služieb. Dotácie boli vyčerpané na 100% na objednaných  prijímateľov
Prehľad je v prílohe – ročná uzávierka

f. stav a pohyb majetku a záväzkov
v stave a pohybe dlhodobého nehmotného majetku a dlhodobého hmotného majetku odrážajú stav majetku neziskovej organizácie slúžiaci na zabezpečenie poskytovania sociálnych služieb. . Organizácia neeviduje záväzky po lehote splatnosti. Stav a pohyb majetku a záväzkov je v prílohe ročnej účtovnej závierky. 

g.  zmeny a nové zloženie orgánov neziskovej organizácie, ku ktorým došlo v priebehu roka
     / podľa zákona  č.213/ 1997 o neziskových organizáciách /
V roku 2017 rokovala správna rada 5 x a riešila základné úlohy vyplývajúce zo zákona o neziskových organizáciách. Pravidelne bola informovaná o situácii v zariadeniach sociálnych služieb a ekonomickou situáciou v týchto organizáciách.  Zaoberala sa aj výstavbou špecializovaného zariadenia sociálnych služieb Habura na ktorý bol poskytnutý úver od PSS a.s. vo výške 500 000,- eur.  
     V roku 2017 nenastali zmeny v zložení správnej rady.

 h.  ekonomicky oprávnené náklady na jedného prijímateľa sociálnej služby podľa druhu poskytovanej sociálnej služby za kalendárny rok-2017.
/ podľa zákona 448 / 2008 Z.z. o sociálnych službách /

Domov sociálnych služieb Medzilaborce  -        EON    - 795,59  €
Domov sociálnych služieb Habura  -                  EON    - 574,76  €
Zariadenie pre seniorov Habura                        EON    - 622,67  €
Zariadenie opatrovateľskej služby Habura      EON    - 584,56 €

Platby prijímateľov ako úhrada za poskytovanie sociálnych služieb bola v rámci schváleného cenníka služieb. Nižšie ekonomicky oprávnené náklady v DSS Habura sú v dôsledku nižšej dotácie z VÚC nakoľko je objednaná služba len pre 9 prijímateľov a tým aj nižších zdrojov pre zabezpečenie niektorých činností pri rovnakej výške úhrady pre všetkých poskytovateľov

i.	návrh na vysporiadanie výsledku hospodárenia

Výsledok hospodárenia je v plusovom vyjadrení podľa účtovnej závierky ,tento dať na účet
428 – nevysporiadaný výsledok hospodárenia minulých rokov.

 j. majetková a kapitálová štruktúra
   je uvádzaná v prílohe výročnej správy podľa prehľadu za roky 2014 až 2017 je vidieť ,že je stabilizovaná. V aktívach je mierny nárast pasíva vykrývajú aktíva čiastočne sú navýšené vlastné zdroje. 

Z Á V E R :

Zariadenia sociálnych služieb v pôsobnosti DSS Medzilaborce n.o. plnili v priebehu roka
2017  všetky úlohy stanovené zákonom o sociálnych služieb a majú predpoklady pre kvalitné poskytovanie sociálnych služieb aj v ďalšom období.     

V Medzilaborciach   8.marec 2018

                                   
                                                                                           RSDr. Milan Ambróz
                                                                                                       riaditeľ

Prílohy  :

1.	Správa nezávislého audítora o overení účtovnej závierky
2.	Účtovná závierka Uč. NUJ k 31.12.2017